ബോളിവുഡ് താരം ജാൻവി കപൂറുമൊത്തുള്ള കേന്ദ്രമന്ത്രി സ്മൃതി ഇറാനിയുടെ ഏറ്റവും പുതിയ ഇൻസ്റ്റാഗ്രാം പോസ്റ്റാണ് ഇപ്പോൾ സാമൂഹമാധ്യമങ്ങളിൽ വ്യാപകമായി പ്രചരിക്കുന്നത് . ഇരുവരും തമ്മിലുള്ള ബൂമറിങ്ങ് വീഡിയോയാണ് പഴയ ഹിന്ദി സീരിയൽ താരമായിരുന്ന സ്മൃതി ഇറാനി പങ്കുവച്ചത് . എന്നാൽ ഇരുവരും തമ്മിലുള്ള വീഡിയോയെക്കാളും ആളുകൾ ഇരുകൈയ്യും നീട്ടി സ്വീകരിച്ചത് രസകരമായ ആ അടിക്കുറിപ്പായിരുന്നു . തുടർച്ചയായി തന്നെ ആന്റി എന്ന് വിളിച്ചതിന് ജാൻവി കപൂർ ക്ഷമ ചോദിക്കുമ്പോൾ ആരോ പകർത്തിയ നിമിഷം എന്ന അടിക്കുറിപ്പോടെയാണ് സ്മൃതി ഇറാനി വീഡിയോ പങ്കുവച്ചിരുന്നത് . ഇതോടൊപ്പം ക്ഷമ ചോദിക്കുന്ന ജാൻവിയോട് അതൊന്നും പ്രശ്നമില്ല കുട്ടി എന്ന മറുപടി നൽകുന്നതും സ്മൃതിയുടെ പോസ്റ്റിൽ കാണായിരുന്നു . നിരവധി ആളുകളാണ് പോസ്റ്റിന് ലൈക്ക് ചെയ്തിരിക്കുന്നത് . ഏഴു മണിക്കൂറ് മുൻപ് ഇട്ട വീഡിയോ രണ്ട് ലക്ഷത്തിനടുത്ത് ആളുകൾ ഇതുവരെ കണ്ടുകഴിഞ്ഞു . സ്മൃതി ഇറാനി സാമൂഹ്യമാധ്യമങ്ങൾ വഴി പങ്കുവയ്ക്കുന്ന പോസ്റ്റുകൾ മുമ്പും വൈറലായിട്ടുണ്ട് . അതിൽ പ്രധാനപ്പെട്ട ഒന്നായിരുന്നു ദീപിക പദുക്കോൺ രൺബീർ സിങ് വിവാഹചിത്രങ്ങൾക്കായുളള കാത്തിരിപ്പിനെ ട്രോളിക്കൊണ്ടുള്ള സ്മൃതിയുടെ പോസ്റ്റ് . ‘ദീപ്വീർ വിവാഹത്തിൻറെ ചിത്രങ്ങൾക്കായുള്ള കാത്തിരിപ്പ് നീളുമ്പോൾ’ എന്ന അടിക്കുറിപ്പോടെ ഒരസ്ഥികൂടത്തിൻറെ ചിത്രമാണ് ഇൻസ്റ്റഗ്രാമിലൂടെ സ്മൃതി പങ്കുവച്ചത് . പ്രശസ്ത ബോളിവുഡ് നടി ശ്രീദേവിയുടേയും സംവിധായകനു നിർമാതാവുമായ ബോണി കപൂറിന്റെ മകളാണ് ജാൻവി .